Ildjernsflua fyr

Ildjernsflua fyr var et fyr i Indre Oslofjord som ble opprettet i 1919 ved Ildjernsflu, en grunne utenfor Ildjernet i farvannet ved Steilene vest for Nesoddtangen. Skjæret ble merket med en jernstake i 1872, og i 1914 ble det satt opp en lysbøye. Fyret ble satt opp som et fyrskip i 1919.* 

Dette første fyrskipet på Ildjernsflu («flu» eller «fles» er et skjær som ved høyvann overskylles av sjøen, jfr Flesland) var nærmest en flatbunnet pram, bare 42 fot lang og 18 bred, av armert betong for å tåle isgang.«Ildjernsflua fyrskip», ''fyr.no Det var bygd på verftet Fougners Staal-Beton Skibsbygningskompani i Moss som under første verdenskrig spesialiserte seg på skip i armert betong. Krigen hadde gjort stål til mangelvare; men i 1917 sjøsatte Fougner verdens første havgående betongskip, «Namsenfjord».Paul Norberg: «Stålmangel førte til betongskipsbygging», Dagsavisen, 11. mars 2017 

Fyrskipet varslet om skjæret med lys og tåkelur. Om bord bodde fyrvokteren med sin familie, og var været dårlig, kom Nesodd-fergen innom med forsyninger.Eirik Fjeld: «Fyrskipet på Ildjernsflu», Klassekampen 24. januar 2025 Men natt til 9. februar 1929 ble fyrskipet seilt i senk av dampskipet «Storesand». Året etter ble et nytt og større fyrskip av tre satt inn, rødmalt og fastgjort med en kraftig ankerkjetting. I 1967 ble fyrskipet kondemnert til fordel for en lysbøye. I 1968 ble det satt opp betongsøyle med lykt på undervannsskjæret. I 2016 fikk Ildjernsflu LED-belysning.Lauritzen, Per Roger: «Ildjernsflu fyrskip» i Store norske leksikon på snl.no. Hentet 10. april 2025 fra 

Referanser

Se også
Norske fyr

Kategori:Fyr i Akershus
Kategori:Samferdsel i Nesodden
Kategori:1919 i Norge
Kategori:Byggverk fullført i 1919
Kategori:Byggverk i Nesodden
Kategori:Artikler i sjøfart-prosjektet